Iepirkuma procedūras

**“Tehniskās dokumentācijas sagatavošana daudzdzīvokļu māju renovācijas darbu veikšanai”**

**(Iepirkuma IDN: Olaine, AS OŪS 2013/9).**

**Ieinteresēto piegādātāju sanāksme pēc objekta apsekošanas**

**PROTOKOLS Nr.2**

2013.gada 11.septembrī Olainē

Sanāksmi sāk plkst.9.30, beidz plkst.10.10

Iepirkumu komisija izveidota ar AS „Olaines ūdens un siltums” valdes priekšsēdētāja Mārča Mazura 2013.gada 9.jūlija rīkojumu Nr.373.

Sanāksmi vada iepirkuma komisijas priekšsēdētājs Viesturs Liepa

Sanāksmē piedalās:

Iepirkuma komisijas priekšsēdētājs Viesturs Liepa

Iepirkuma komisijas locekļi:

 Mārcis Mazurs - AS „Olaines ūdens un siltums” valdes priekšsēdētājs;

 Normunds Ozoliņš – AS „Olaines ūdens un siltums” valdes loceklis;

 Tamāra Levicka - AS „Olaines ūdens un siltums” finanšu direktore.

Protokolē – Tamāra Levicka

**Iepirkuma priekšmets** – **Tehniskās dokumentācijas sagatavošana daudzdzīvokļu māju renovācijas darbu veikšanai**

Darbi veicami saskaņā ar iepirkuma procedūras B. sadaļu **–** Darba uzdevums, C. sadaļu – Tehniskās specifikācijas, D. sadaļu – Līguma veidne. Piešķirtā līguma izpildes laiks – 9 (deviņas) kalendārās nedēļas no līguma parakstīšanas dienas.

#  **DARBA KĀRTĪBA**

1. **Atbilžu sniegšana uz ieinteresēto piegādātāju jautājumiem pēc objekta apskates**

**1.p.**

**Atbilžu sniegšana uz ieinteresēto piegādātāju jautājumiem pēc objekta apskates**

Pēc objektu apskates Iepirkumu komisijas priekšsēdētājs V.Liepa aicina Ieinteresētos piegādātājus uzdot jautājums par Iepirkuma procedūras priekšmetu.

1. Ieinteresēto piegādātāju uzdoties jautājumi un iepirkumu komisijas sniegtās atbildes:

***1.1.1.Ieinteresētā piegādātāja jautājums:***

*„Vai, izstrādājot tehnisko risinājumu Iepirkumu nolikuma 2. punkta „Iepirkuma priekšmets” apakšpunktā 2.1. „Atsevišķu daudzdzīvokļu māju balkonu un lodžiju renovācijas darbu veikšanai” uzradītajiem objektiem, nepieciešams saglabāt sākotnēji paredzēto ēkas fasādes vizuālo risinājumu, vai arī iespējams piedāvāt risinājumus, kas atšķiras no sākotnējā risinājuma.”*

**1.1.2.Iepirkumu komisijas atbilde:**

Izstrādājot tehnisko dokumentāciju Iepirkumu nolikuma 2. punkta „Iepirkuma priekšmets” apakšpunktā 2.1. „Atsevišķu daudzdzīvokļu māju balkonu un lodžiju renovācijas darbu veikšanai” uzradītajiem objektiem, nepieciešams nodrošināt ēkas fasādes kopējā (sākotnējā) vizuālā risinājuma saglabāšanu.

***1.2.1.Ieinteresētā piegādātāja jautājums:***

*„Kādu tieši renovācijas tehnisko risinājumu Pasūtītājs ir iecerējis Iepirkumu nolikuma 2. punkta „Iepirkuma priekšmets” apakšpunktā 2.2. „daudzdzīvokļu mājas ārsienu renovācijai” norādītajam objektam.”*

**1.2.2.Iepirkumu komisijas atbilde:**

Renovācijas tehnisko risinājumu izvēlē Iepirkumu nolikuma 2. punkta „Iepirkuma priekšmets” apakšpunktā 2.2. „daudzdzīvokļu mājas ārsienu renovācijai” norādītajam objektam ir atkarīga no darbu izpildītāja veiktās tehniskās apsekošanas rezultātiem. Galvenais kritērijs risinājuma izvēlei - tam jānodrošina nepieciešamo renovācijas mērķu sasniegšanu un tam ir jābūt ekonomiski pamatotam.

Iepirkumu procedūras „Tehniskās dokumentācijas sagatavošana daudzdzīvokļu māju renovācijas darbu veikšanai” (IDN: Olaine, AS OŪS 2013/9) iepirkumu komisijas protokolu publicēt Olaines novada pašvaldības interneta mājas lapā [www.olaine.lv](http://www.olaine.lv)

Iepirkuma komisijas locekļi V.Liepa

 q M.Mazurs

 N.Ozoliņš

 T.Levicka

Protokolēja T.Levicka